Λυγκηστίδα

Λυγκηστίδα (Λυγκηστίς ή Λύγκος) : Αρχαία χώρα της Μακεδονίας, η χώρα των Λυγκηστών κείμενη βόρεια της Εορδαίας και της Ορεστίδας στο νότιο τμήμα της πεδιάδας του Εριγώνου (σημ. πεδιάδα του Μοναστηρίου παρά τη λίμνη Πρέσπα μέχρι του επί της ανατολικής όχθης της Λιχνίτιδας λίμνης (Αχρίδας) όρους Πετρίνο. Εδώ ήταν η αρχαία πόλη Πυλών ως όριο της Μακεδονίας με την Ιλλυρία. Οι Λυγκηστές πριν της υποταγής τους στο Μακεδονικό Βασίλειο είχαν ένδοξη ιστορία με δική τους Βασιλική Δυναστεία πρόσωπα της οποίας λάμπρυναν το θρόνο του Μακεδονικού Βασιλείου.

Σπουδαιότερη πόλη της Λυγκηστίδας ήταν η Ηράκλεια που κτίσθηκε από τον Φίλιππο, νοτιότερα του σημερινού Μοναστηρίου το 358 π.Χ. Η πόλη αυτή ανήκε κατ΄ άλλους στη Πελαγονία που κατά τους ρωμαϊκούς χρόνους ονομάστηκε Πελαγονία, ενώ κατά τους μεσαιωνικούς απετέλεσε έδρα (ως Μοναστήριο πλέον) του επισκόπου Πελαγονίας.

Κατηγορία:Αρχαίες χώρες της Μακεδονίας Κατηγορία:Εκκλησιαστική ιστορία Κατηγορία:Ιστορική γεωγραφία